Държавен вестник, бр. 70, 2011 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  70
Раздел V
Определяне на отбранителни продукти за 
бракуване и унищожаване
Чл. 113. (1) Отбранителни продукти се 
бракуват и унищожават, когато е отпаднала 
необходимостта от тяхното използване и не 
намират друго приложение, съобразно с пред­
назначението им; предлагани са за реализа­
ция, но не са реализирани след изпълнение 
на законовите процедури за това; частично 
или напълно са негодни за използване по 
предназначение и не могат да бъдат приве­
дени в състояние на годност вследствие на 
настъпване на някое от събитията, посочени 
в чл. 65, ал. 1.
(2) Бракуване и унищожаване на отбра­
нителни продукти може да се извършва и 
в изпълнение на международни договори, 
решения на Народното събрание или актове 
на Министерския съвет. При унищожаване 
на отбранителни продукти, представляващи 
въоръжение и техника, обект на контрол по 
международни договори, страна по които е 
Република България, се вземат предвид и 
изискванията, посочени в договора за всеки 
конкретен образец. 
Чл. 114. Бракуването, разкомплектоването 
и унищожаването на отбранителни продукти 
се оформя съгласно албума на първичните 
счетоводни документи, счетоводни регистри и 
форми на пояснителни документи за отчитане 
на финансовите и материалните ресурси в 
Министерството на отбраната и Българската 
армия (албума) и счетоводния документо­
оборот в Министерството на отбраната и 
Българската армия.
Чл. 115. (1) Определяне на отбранителен 
продукт за бракуване се извършва от комисия, 
назначена с писмена заповед на ръководителя, 
командира (началника) на военното форми­
рование, съответно структурата, които пряко 
го експлоатират. 
(2) В състава на комисията се включват:
1. председател – заместник-командирът 
(ръководителят) по логистика (началникът 
на службата по съответния вид осигуряване);
2. членове – технически експерти и други 
специалисти по съответния отбранителен 
продукт, както и представител на финансо­
вия орган.
(3) В състава на комисията не се включва 
материалноотговорното лице, на което се 
числи отбранителният продукт, предложен 
за бракуване.
Чл. 116. (1) Комисията преглежда (про­
верява) състоянието на всеки отбранителен 
продукт поотделно в присъствието на ма­
териалноотговорното лице и изготвя акт за 
изменение на качественото (техническото) 
състояние на отбранителни продукти съгласно 
албума. Актът се утвърждава от командира 
(началника) на съответната структура и се 
прилага към списъка по чл. 103, ал. 2, т. 3.
(2) Актът и списъкът се изпращат по реда 
на чл. 103, ал. 3. При необходимост старшата 
инстанция може да изисква допълнителни 
пояснения за обосноваване на необходимостта 
за бракуване на даден отбранителен продукт, 
а при отрицателно мнение – връща актовете 
по команден ред, като изразява писмено при­
чините за отказа, при което отбранителният 
продукт се снема от списъка или се включва 
в друг негов раздел.
Раздел VІ
Фактическо бракуване и унищожаване на 
отбранителни продукти
Чл. 117. (1) Фактическото бракуване и 
унищожаване на отбранителните продукти 
се извършва след получаване в съответна­
та структура или военно формирование на 
извадка от утвърдения списък по чл. 103, 
ал. 2, т. 3 и копие от заповедта за снемане 
от употреба/въоръжение в присъствието на 
комисия, назначена по реда на чл. 115, ал. 1, 
и материалноотговорното лице. 
(2) Материалноотговорното лице представя 
на комисията предложените за бракуване от­
бранителни продукти в пълна комплектност 
съгласно комплектовъчната ведомост заедно 
с отчетните документи, формуляри, паспорти 
и служебни книжки, с оформена техническа 
и служебна документация.
(3) Към документацията се прилагат копия 
от всички приходно-разходни документи, про­
следяващи изменението на комплектността 
на отбранителния продукт и разхода на ЗИП.
(4) За извършеното бракуване комисията 
съставя протокол за бракуване на дълготрайни 
материални активи или съответно протокол 
за бракуване на материални запаси съгласно 
албума. 
(5) Комисията не може да включва в прото­
колите за бракуване отбранителни продукти, 
които не са посочени в утвърдения списък 
по чл. 103, ал. 2, т. 3. В случай на допусна­
ти грешки в протокола той се анулира и се 
съставя нов.
Чл. 118. (1) При фактическото бракуване 
назначената комисия в присъствието на ма­
териалноотговорното лице описва частите, 
годни за употреба, както и получените мате­
риали и вторични суровини. Протоколът се 
подписва от всички длъжностни лица, назна­
чени да извършат бракуването, и се одобрява 
(утвърждава) от ръководителя на военното 
формирование/структурата на подчинение на 
министъра на отбраната.
(2) Фактическото унищожаване се извършва 
само след като се заделят годните за използ­
ване части от отбранителния продукт.